Diari Oficial de la Generalitat Valenciana


Sumari del DOGV 3322, del 03-09-1998 (1998/7441)

DECRET 115/1998, d'1 de setembre, del Govern Valencià, pel qual es modifica el Reglament Orgànic i Funcional de la Conselleria d'Ocupació, Indústria i Comerç.
--------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1998/09/01/115/dof/vci/html**

### Dades del document

Número de DOGV
:   3322

Data del DOGV
:   03-09-1998

Secció del DOGV
:   I. DISPOSICIONS GENERALS

Número del document
:   1998/7441


Data del document
:   01-09-1998

Organisme emissor
:   Conselleria d'Ocupació, Indústria i Comerç

Tipus de document
:   Decret

Anàlisi jurídica

DECRET 115/1998, d'1 de setembre, del Govern Valencià, pel qual es modifica el Reglament Orgànic i Funcional de la Conselleria d'Ocupació, Indústria i Comerç. [1998/7441]
  
Mitjançant el Decret 34/1997, de 26 de febrer, del Govern Valencià, s'aprovà el Reglament Orgànic i Funcional de la Conselleria d'Ocupació, Indústria i Comerç, com a conseqüència de les noves competències atribuïdes pel Decret 4/1997, de 26 de febrer, del president de la Generalitat Valenciana.
  
L'acabament del procés de transferències a la Generalitat Valenciana de les funcions atribuïdes a l'Institut Nacional d'Ocupació i la signatura imminent del reial decret corresponent exigeixen una planificació i actuació coordinada a fi que aquest procés no incidisca en la gestió i el servei necessari que es presta als ciutadans.
  
Pel que s'ha exposat, de conformitat amb el que estableixen els articles 35.f i 70 de la Llei Generalitat Valenciana 5/1983, de 30 de desembre, a proposta del conseller d'Ocupació, Indústria i Comerç, i després de la prèvia deliberació del Govern Valencià, en la reunió del dia 1 de setembre de 1998,
  
DECRETE
  
Article 1
  
Es modifica l'article 2.3 del Decret 34/1997, de 26 de febrer, per l'addició d'una nova lletra amb el contingut següent:
  
«f) La Direcció General per a la Coordinació de les Transferències de l'Institut Nacional d'Ocupació.»
  
Article 2
  
Es modifica l'article 13.2 del Decret 34/1997, de 26 de febrer, per l'addició d'una nova lletra amb el contingut següent:
  
«d) La Direcció General per a la Coordinació de les Transferències de l'Institut Nacional d'Ocupació.»
  
Article 3
  
Es modifica el capítol III del títol II del Decret 34/1997, de 26 de febrer, per l'addició d'una nova secció amb el contingut següent:
  
«Secció quarta
  
De la Direcció General per a la Coordinació
  
de les Transferències de l'Institut Nacional d'Ocupació
  
Article 19 bis)
  
A la Direcció General per a la Coordinació de les Transferències de l'Institut Nacional d'Ocupació, li correspondrà la planificació i el desenvolupament de les actuacions que calguen perquè es materialitze el procés de transferències que en matèria de mitjanceria en el mercat de treball, polítiques actives d'ocupació i formació realitze l'INEM dins de l'àmbit territorial de la Comunitat Valenciana. Així mateix, li correspondrà l'elaboració de l'Avantprojecte de Llei de Creació de l'organisme corresponent per a l'exercici, si pertoca, de les competències en matèria de mitjanceria en el mercat de treball, polítiques actives d'ocupació i formació.
  
Per a la consecució dels objectius fixats, podrà ser adscrit el personal que calga a la Direcció General per a la Coordinació de les Transferències de l'Institut Nacional d'Ocupació.»
  
DISPOSICIONS FINALS
  
Primera
  
Es faculta el conseller d'Ocupació, Indústria i Comerç perquè dicte les disposicions necessàries per al desplegament del que estableix aquest decret.
  
Segona
  
Aquest decret entrarà en vigor el dia de la seua publicació en el Diari Oficial de la Generalitat Valenciana.
  
València, 1 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI